
Ministru kabineta rīkojums Nr. 764
Rīgā 2021. gada 27. oktobrī (prot. Nr. 72 33. §)
Par civilo ekspertu dalību Eiropas Drošības un sadarbības organizācijas Speciālajā novērošanas misijā Ukrainā
· 1. Pamatojoties uz Starptautiskās palīdzības likuma 12. panta otro daļu, atbalstīt civilo ekspertu Didža Nīmanta (personas kods (ierobežotas pieejamības informācija)) un Arvīda Līča (personas kods (ierobežotas pieejamības informācija)) nosūtīšanu dalībai Eiropas Drošības un sadarbības organizācijas Speciālajā novērošanas misijā Ukrainā (turpmāk – starptautiskā misija).
· 2. Saskaņā ar Ministru kabineta 2020. gada 22. septembra noteikumu Nr. 598 "Kārtība, kādā civilo ekspertu nosūta dalībai starptautiskajā misijā vai operācijā" (turpmāk – noteikumi) 7.3. apakšpunktu noteikt, ka:
· 2.1. civilā eksperta D. Nīmanta dalības laiks starptautiskajā misijā ir no 2021. gada 5. decembra līdz 2022. gada 4. decembrim;
· 2.2. civilā eksperta A. Līča dalības laiks starptautiskajā misijā ir no 2021. gada 5. decembra līdz 2022. gada 4. decembrim.
· 3. Pamatojoties uz noteikumu 7.4. apakšpunktu, noteikt civilajiem ekspertiem koeficientu 1,5 piemaksas aprēķināšanai par dalību starptautiskajā misijā.
· 4. Paredzēt, ka saskaņā ar noteikumu 17. un 18. punktu:
· 4.1. civilajam ekspertam D. Nīmantam tiek izmaksāts atalgojums (minimālās mēneša darba algas apmērā) – 2021. gadā 429 euro un 2022. gadā 5 548 euro un piemaksa – 2021. gadā 2 154 euro un 2022. gadā 27 514 euro. Ārlietu ministrijai veikt valsts sociālās apdrošināšanas iemaksas – 2021. gadā 610 euro un 2022. gadā 7 800 euro apmērā;
· 4.2. civilajam ekspertam A. Līcim tiek izmaksāts atalgojums (minimālās mēneša darba algas apmērā) – 2021. gadā 429 euro un 2022. gadā 5 548 euro un piemaksa – 2021. gadā 2 154 euro un 2022. gadā 27 514 euro. Ārlietu ministrijai veikt valsts sociālās apdrošināšanas iemaksas – 2021. gadā 610 euro un 2022. gadā 7 800 euro apmērā.
· 5. Ņemot vērā starptautiskās misijas finansēšanas noteikumus, paredzēt, ka saskaņā ar noteikumu 19.2. apakšpunktu:
· 5.1. civilajam ekspertam D. Nīmantam sedz veselības un dzīvības apdrošināšanas izdevumus, nepārsniedzot 1 543 euro gadā (2021. gadā 112 euro, 2022. gadā 1 431 euro);
· 5.2. civilajam ekspertam A. Līcim sedz veselības un dzīvības apdrošināšanas izdevumus, nepārsniedzot 1 543 euro gadā (2021. gadā 112 euro, 2022. gadā 1 431 euro).
· 6. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Ārlietu ministrijai finansējumu 6 610 euro apmērā šā rīkojuma 4. un 5. punktā minēto izdevumu segšanai.
· 7. Ārlietu ministrijai sagatavot un iesniegt Finanšu ministrijā likumprojekta "Par valsts budžetu 2022. gadam" un likumprojekta "Par vidēja termiņa budžeta ietvaru 2022., 2023. un 2024. gadam" izskatīšanai Saeimā otrajā lasījumā priekšlikumu par finansējuma pārdali 2022. gadā no valsts budžeta resora "74. Gadskārtējā valsts budžeta izpildes procesā pārdalāmais finansējums" programmas 02.00.00 "Līdzekļi neparedzētiem gadījumiem" uz Ārlietu ministrijas budžeta apakšprogrammu 01.04.00 "Diplomātiskās misijas ārvalstīs" 84 586 euro apmērā civilo ekspertu darbības nodrošināšanai no 2022. gada 1. janvāra.

